Næsti fundur stjórnar verður 17. janúar 2020 . Skilafrestur umsókna er 7. janúar . Úrræði Vegna Greiðsluerfiðleika Meðlagsgreiðendur í vanskilum og greiðsluerfiðleikum geta sótt um aðstoð hjá Innheimtustofnun sveitarfélaga . Telji meðlagsgreiðandi sig ekki geta staðið í skilum með meðlagsgreiðslur sínar , verður hann að snúa sér til Innheimtustofnunar og semja um vanskilin til að koma í veg fyrir að lögfræðiinnheimta fari af stað með tilheyrandi kostnaði og óþægindum fyrir meðlagsgreiðendur . Það athugast að dráttarvextir reiknast á vangreidd meðlög 30 dögum eftir gjalddaga . Vinsamlegast hafið því samband við starfsfólk stofnunarinnar til að fá nánari upplýsingar um þau úrræði sem í boði eru hjá stofnuninni . Einnig er rétt að benda á ráðgjafa sem starfa fyrir utan stofnunina og veita ráðgjöf fyrir einstaklinga sem hafa lent í fjárhagslegum erfiðleikum . Helst er að benda á í þessu sambandi Umboðsmann skuldara sem heyrir undir velferðarráðherra , Félagsþjónustuna í Reykjavík eða aðra félagslega aðstoð á vegum sveitarfélaga , Íbúðalánasjóð og möguleika á greiðsluerfiðleikaláni þar og svo þjónustufulltrúa banka og sparisjóða varðandi lánafyrirgreiðslu .